সূচক অনুযায়ী, গত বছরের তুলনায় বাংলাদেশের অবস্থান এক ধাপ পিছিয়েছে। ৩৮ পয়েন্ট স্কোর নিয়ে গত বছর বাংলাদেশের অবস্থান ছিল ৯৫তম। এবারও বাংলাদেশের স্কোর পয়েন্ট অভিন্ন। বাংলাদেশের স্কোর পয়েন্ট ৩৮ অর্থাৎ বিশ্বের ৩৮টি দেশে বাংলাদেশি সাধারণ পাসপোর্ট ব্যবহার করে ভিসামুক্ত বা আগমনী ভিসায় প্রবেশাধিকারের সুযোগ আছে। এ অঞ্চলে সবচেয়ে ভালো মর্যাদা মালদ্বীপের পাসপোর্টের। ৫৮তম স্থানে থাকা ওই দেশটির স্কোর ৮৩। অর্থাৎ মালদ্বীপের পাসপোর্টধারীরা বিশ্বের ৮৩টি দেশে ভিসা ছাড়া যেতে পারে। স্কোর পয়েন্ট ভুটানের ৫২, ভারত ৪৯, মিয়ানমার ৪২, শ্রীলঙ্কা ৪১, নেপাল ৩৬ ও পাকিস্তানের ৩০।